אוניברסיטת המדינה של ויין

אוניברסיטת המדינה של ויין (באנגלית: Wayne State University) היא אוניברסיטה ציבורית השוכנת בדטרויט, מישיגן שבארצות הברית, שהוקמה בשנת 1868 והיא השלישית בגודלה במדינה. האוניברסיטה מורכבת מ־13 בתי ספר ומכללות המציעים למעלה מ־350 תוכניות לכמעט 25,000 סטודנטים. האוניברסיטה חברה באיגוד אוניברסיטאות המחקר ובאוניברסיטאות הערים הגדולות. היסטוריה האוניברסיטה הוקמה כבית ספר לרפואה בשנת 1868. בשנת 1881 הוקם בית הספר למורים. בשנת 1927 הוקם בית הספר למשפטים. בשנת 1934 כלל בתי הספר הפכו לכדי אוניברסיטה אחת. בית הספר לעבודה סוציאלית הוקם בשנת 1935 ובית הספר למנהל עסקים נוסד ב־1946. דירוגים בינלאומיים דירוג שאנגחאי: 401–500 (2019) Times Higher Education: מקום 351–400 (2020) דירוג QS לאוניברסיטאות: 484 (2020) מבנה אקדמי לאוניברסיטת המדינה של ויין מספר קולג'ים ובהם: הקולג' לחינוך: בקולג' ניתן ללמוד מסלולים בתחום החינוך וכן פסיכולוגיה חינוכית, ייעוץ חינוכי, מנהיגות בחינוך, חינוך גופני וטכנולוגיות חינוך. בית הספר למנהל עסקים: בבית הספר מתקיימים מסלולים לתואר ראשון בחשבונאות, ניהול, מערכות מידע, שרשראות אספקה ושיווק. כמו כן מתקיימות תוכניות לתואר שני ושלישי בתחום העסקים. הקולג' להנדסה: מחלקות הקולג' להנדסה כוללות הנדסה אזרחית, הנדסה כימית, הנדסה ביורפואית, הנדסת חשמל, הנדסת תעשייה, הנדסה מכנית ומדעי המחשב הקולג' לאמנויות: כולל מחלקות כגון תקשורת, מוזיקה, תיאטרון, מחול. הקולג' לסיעוד: מתקיימות תוכניות לתואר ראשון, שני ושלישי בסיעוד וכן לימודי תעודה. בית הספר למשפטים: ניתן ללמוד לתואר ראשון ושני במשפטים, במסלול פרונטלי או מקוון. הקולג' לרוקחות ומדעי הבריאות: בין המסלולים בקולג' זה נכללים ריפוי בעיסוק, מעבדה רפואית, פיזיותרפיה, רנטגנאות, רוקחות. בית הספר לרפואה בית הספר לעבודה סוציאלית: בבית הספר תוכניות לתואר ראשון, שני ושלישי בעבודה סוציאלית. בית הספר ללימודי מוסמכים בוגרים ידועים דן גילברט - איש עסקים ביל דוידסון - איש עסקים גרי פיטרס - פוליטיקאי דייוויד רמזי - שחקן הלן תומאס - עיתונאית דונלד בירד - חצוצרן ומלחין קית' אליסון - פוליטיקאי מיכאל דשא - סופר, משורר ומחנך קישורים חיצוניים אתר האינטרנט הרשמי של אוניברסיטת המדינה של ויין (באנגלית) place/Detroit-Teachers-College אוניברסיטת המדינה של ויין, באתר אנציקלופדיה בריטניקה (באנגלית) אוניברסיטת המדינה של ויין, ברשת החברתית פייסבוק אוניברסיטת המדינה של ויין, ברשת החברתית X (טוויטר) אוניברסיטת המדינה של ויין, ברשת החברתית אינסטגרם